CELEX: 32021D2197
Language: mt
Date: 2021-12-13 00:00:00
Title: Deċiżjoni tal-Kunsill (PESK) 2021/2197 tat-13 ta’ Diċembru 2021 li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem

13.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 445/17
               
            
         DEĊIŻJONI TAL-KUNSILL (PESK) 2021/2197
         tat-13 ta’ Diċembru 2021
         li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
         Wara li kkunsidra d-Deċiżjoni tal-Kunsill (PESK) 2020/1999 tas-7 ta’ Diċembru 2020 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem (1), u b’mod partikolari l-Artikolu 5(1) tagħha,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-7 ta’ Diċembru 2020, il-Kunsill adotta d-Deċiżjoni (PESK) 2020/1999.
                  
               
                     (2)
                  
                  
                     Fit-8 ta’ Diċembru 2020, f’Dikjarazzjoni mir-Rappreżentant Għoli f’isem l-Unjoni Ewropea dwar ir-Reġim Globali ta’ Sanzjonijiet tal-UE b’rabta mad-Drittijiet tal-Bniedem, l-Unjoni u l-Istati Membri tagħha affermaw mill-ġdid l-impenn qawwi tagħhom lejn il-promozzjoni u l-ħarsien tad-drittijiet tal-bniedem madwar id-dinja. Ir-Reġim Globali ta’ Sanzjonijiet tal-UE b’rabta mad-Drittijiet tal-Bniedem jenfasizza d-determinazzjoni tal-Unjoni li ssaħħaħ ir-rwol tagħha fl-indirizzar ta’ ksur u abbużi serji tad-drittijiet tal-bniedem madwar id-dinja. Il-kisba tat-tgawdija effettiva tad-drittijiet tal-bniedem minn kulħadd hija għan strateġiku tal-Unjoni. Ir-rispett għad-dinjità tal-bniedem, il-libertà, id-demokrazija, l-ugwaljanza, l-istat tad-dritt u r-rispett għad-drittijiet tal-bniedem huma valuri fundamentali tal-Unjoni u tal-Politika Estera u ta’ Sigurtà Komuni tagħha.
                  
               
                     (3)
                  
                  
                     Fit-2 ta’ Marzu 2021, il-Kunsill adotta d-Deċiżjoni (PESK) 2021/372 (2), li ddeżinjat erba’ individwi Russi involuti fi ksur serju tad-drittijiet tal-bniedem fir-Russja, inkluż arresti u detenzjonijiet arbitrarji, kif ukoll repressjoni mifruxa u sistematika tal-libertà ta’ għaqda paċifika u ta’ assoċjazzjoni, u tal-libertà ta’ opinjoni u espressjoni.
                  
               
                     (4)
                  
                  
                     Fit-22 ta’ Marzu 2021, il-Kunsill adotta d-Deċiżjoni (PESK) 2021/481 (3), li indikat 11-il individwu u erba’ entitajiet involuti fi ksur serju tad-drittijiet tal-bniedem fiċ-Ċina, fir-Repubblika Demokratika tal-Poplu tal-Korea (RDPK), fil-Libja, fl-Eritrea, fis-Sudan t’Isfel u fir-Russja, inkluż tortura, qtil extraġudizzjarju, għajbien sfurzat jew l-użu sistematiku ta’ xogħol furzat.
                  
               
                     (5)
                  
                  
                     L-Unjoni tibqa’ mħassba ħafna dwar ksur u abbużi serji tad-drittijiet tal-bniedem f’diversi partijiet tad-dinja, bħat-tortura u trattament jew pieni krudili, inumana jew degradanti oħra, eżekuzzjonijiet u qtil extraġudizzjarji, sommarji jew arbitrarji, imwettqa fl-Ukrajna, fis-Sirja, fil-Libja, fir-Repubblika Ċentru-Afrikana (RĊA), fis-Sudan u fil-Mozambique mill-Grupp Wagner, entità militari privata mhux inkorporata bbażata fir-Russja.
                  
               
                     (6)
                  
                  
                     B’kont meħud tad-dimensjoni internazzjonali u l-gravità tal-attivitajiet tal-Grupp Wagner, kif ukoll l-impatt destabbilizzanti tagħha f’dawk il-pajjiżi, l-Unjoni tqis li l-azzjonijiet tal-Grupp Wagner jimminaw l-objettivi tal-politika estera u ta’ sigurtà komuni kif stabbiliti fl-Artikolu 21 TUE, b’mod partikolari l-objettiv li jiġu kkonsolidati u appoġġati d-demokrazija, l-istat tad-dritt, id-drittijiet tal-bniedem u l-prinċipji tad-dritt internazzjonali f’konformità mal-punt (b) tal-Artikolu 21(2) TUE.
                  
               
                     (7)
                  
                  
                     F’dan il-kuntest, jenħtieġ li tlett persuni u entità waħda jiġu inklużi fil-lista ta’ persuni fiżiċi u ġuridiċi, entitajiet u korpi soġġetti għall-miżuri restrittivi stabbiliti fl-Anness għad-Deċiżjoni (PESK) 2020/1999.
                  
               
                     (8)
                  
                  
                     L-Anness għad-Deċiżjoni (PESK) 2020/1999 għalhekk jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness għad-Deċiżjoni (PESK) 2020/1999 huwa emendat kif indikat fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-13 ta’ Diċembru 2021.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 410 I, 7.12.2020, p. 13.
         
            (2)  Id-Deċiżjoni tal-Kunsill (PESK) 2021/372 tat-2 ta’ Marzu 2021 li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem (ĠU L 71 I, 2.3.2021, p. 6).
         
            (3)  Id-Deċiżjoni tal-Kunsill (PESK) 2021/481 tat-22 ta’ Marzu 2021 li temenda d-Deċiżjoni (PESK) 2020/1999 li tikkonċerna miżuri restrittivi kontra l-ksur u l-abbużi serji tad-drittijiet tal-bniedem (ĠU L 99 I, 22.3.2021, p. 25).
      
      
         
            ANNESS
            
               1.   
               L-entrati li ġejjin jiżdiedu mal-lista ta’ persuni fiżiċi li tinsab fit-taqsima A (“Persuni fiżiċi”) fl-Anness għad-Deċiżjoni (PESK) 2020/1999:
               
                            
                        
                        
                           Ismijiet
                           (Trażlitterazzjoni bl-alfabett Latin)
                        
                        
                           Ismijiet
                        
                        
                           Informazzjoni ta’ identifikazzjoni
                        
                        
                           Raġunijiet għall-elenkar
                        
                        
                           Data tal-elenkar
                        
                     
                           “16.
                        
                        
                           Dimitriy (Dimitry, Dmitri, Dmitry) Valerievich UTKIN
                        
                        
                           Дмитрий Валерьевич Уткин
                           (Ortografija Russa)
                        
                        
                           Pożizzjoni(jiet): Fundatur u kmandant tal-Grupp Wagner
                           Grad: Logutenent Kurunell (riżerva)
                           Sinjal tas-sejħa: Vagner, Wagner
                           ID tal-Grupp Wagner: M-0209
                           Data tat-twelid: 1.6.1970 jew 11.6.1970
                           Post tat-twelid: Asbest, Sverdlovsk Oblast, SFSR Russa (issa l-Federazzjoni Russa)
                           Nazzjonalità: Russa
                           Indirizz: Pskov, il-Federazzjoni Russa
                           Ġeneru: raġel
                        
                        
                           Dimitriy Utkin, eks-uffiċjal tal-intelligence militari Russa (GRU), huwa l-fundatur tal-Grupp Wagner u huwa responsabbli għall-koordinazzjoni u l-ippjanar tal-operazzjonijiet għall-iskjerament tal-merċenarji tal-Grupp Wagner f’diversi pajjiżi.
                           Fil-pożizzjoni tiegħu ta’ kmand fi ħdan il-Grupp Wagner, huwa responsabbli għal abbużi serji tad-drittijiet tal-bniedem imwettqa mill-grupp, li jinkludu tortura u eżekuzzjonijiet u qtil extraġudizzjarji, sommarji jew arbitrarji.
                           Dan jinkludi t-tortura sal-mewt ta’ diżertur Sirjan minn erba’ membri tal-Grupp Wagner f’Ġunju 2017 fil-provinċja ta’ Homs, is-Sirja. Skont eks-membru tal-Grupp Wagner, Dimitriy Utkin personalment ordna t-tortura sal-mewt tad-diżertur kif ukoll l-iffilmjar tal-att.
                        
                        
                           13.12.2021
                        
                     
                           17.
                        
                        
                           Stanislav Evgenievitch DYCHKO
                        
                        
                           Станислав Евгеньевич Дl-mudell чко
                           (Ortografija Russa)
                        
                        
                           Pożizzjoni(jiet): Merċenarju tal-Grupp Wagner
                           Data tat-twelid: 1990
                           Nazzjonalità: Russa
                           Ġeneru: raġel
                        
                        
                           Stanislav Dychko, eks-impjegat tal-pulizija ta’ Stavropol, huwa merċenarju tal-Grupp Wagner.
                           Flimkien ma’ tlett merċenarji oħra tal-Grupp Wagner, huwa ħa sehem fit-tortura sal-mewt ta’ diżertur Sirjan f’Ġunju 2017 fil-provinċja ta’ Homs, is-Sirja.
                           Għalhekk huwa responsabbli għal abbużi serji tad-drittijiet tal-bniedem fis-Sirja.
                        
                        
                           13.12.2021
                        
                     
                           18.
                        
                        
                           Valery (Valeriy) Nikolaevich ZAKHAROV
                        
                        
                           Валерий Николаевич Захаров
                           (Ortografija Russa)
                        
                        
                           Pożizzjoni(jiet): Konsulent tas-sigurtà għall-President tar-Repubblika Ċentru-Afrikana (RĊA)
                           ID tal-Grupp Wagner: M-5658
                           Data tat-twelid: 12.1.1970
                           Post tat-twelid: Leningrad, SFSR Russa (issa l-Federazzjoni Russa)
                           Nazzjonalità: Russa
                           Ġeneru: raġel
                        
                        
                           Valery Zakharov, eks-membru tas-servizzi tas-sigurtà tal-istat Russu (FSB), huwa l-konsulent tas-sigurtà tal-President tar-Repubblika Ċentru-Afrikana (RĊA). Huwa figura ewlenija fl-istruttura ta’ kmand tal-Grupp Wagner u għandu rabtiet mill-qrib mal-awtoritajiet Russi.
                           Minħabba l-pożizzjoni influwenti tiegħu fir-RĊA u r-rwol ta’ tmexxija tiegħu fil-grupp Wagner, huwa responsabbli għal abbużi serji tad-drittijiet tal-bniedem imwettqa mill-Grupp Wagner fir-RĊA, li jinkludu eżekuzzjonijiet u qtil extraġudizzjarji, sommarji jew arbitrarji.
                           Dan jinkludi l-qtil ta’ tliet ġurnalisti Russi fl-2018, li s-sigurtà tagħhom kienet taħt ir-responsabbiltà ta’ Valery Zakharov.
                        
                        
                           13.12.2021”
                        
                     
            
               2.   
               L-entrata li ġejja tiżdied mal-lista ta’ persuni ġuridiċi, entitajiet u korpi li tinsab fit-taqsima B (“Persuni ġuridiċi, entitajiet u korpi”) fl-Anness għad-Deċiżjoni (PESK) 2020/1999:
               
                            
                        
                        
                           Ismijiet
                           (Trażlitterazzjoni bl-alfabett Latin)
                        
                        
                           Ismijiet
                        
                        
                           Informazzjoni ta’ identifikazzjoni
                        
                        
                           Raġunijiet għall-elenkar
                        
                        
                           Data tal-elenkar
                        
                     
                           “5.
                        
                        
                           Grupp Wagner magħruf ukoll bħala Grupp Vagner
                        
                        
                           Група Вагнера
                           (Ortografija Russa)
                        
                        
                            
                        
                        
                           Il-Grupp Wagner huwa entità militari privata mhux inkorporata bbażata fir-Russja, li ġiet stabbilita fl-2014 bħala organizzazzjoni suċċessur tal-Korp Slavoniku. Huwa mmexxi minn Dimitriy Utkin u ffinanzjat minn Yevgeny Prigozhin. Permezz tal-istabbiliment ta’ entitajiet lokali, u bl-appoġġ tal-gvernijiet lokali, il-Grupp Wagner jiffinanzja u jwettaq l-operazzjonijiet tiegħu.
                           Il-Grupp Wagner huwa responsabbli għal abbużi serji tad-drittijiet tal-bniedem fl-Ukrajna, is-Sirja, il-Libja, ir-Repubblika Ċentru-Afrikana (RĊA), is-Sudan u l-Mozambique, li jinkludu tortura u eżekuzzjonijiet u qtil extraġudizzjarji, sommarji jew arbitrarji.
                        
                        
                           13.12.2021”.